ΑΠΟΦΑΣΗ ΤΗΣ ΕΠΙΤΡΟΠΗΣ

της 8ης Σεπτεμβρίου 1999

περί καθορισμού ενδεικτικής κατανομής, ανά κράτος μέλος, των κονδυλίων που χορηγούνται στο πλαίσιο του Ευρωπαϊκού Γεωργικού Ταμείου Προσανατολισμού και Εγγυήσεων, τμήμα Εγγυήσεων, για μέτρα αγροτικής ανάπτυξης κατά την περίοδο 2000 έως 2006

[κοινοποιηθείσα υπό τον αριθμό Ε(1999) 2843]

(1999/659/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΚ) αριθ. 1257/1999 του Συμβουλίου, της 17ης Μαΐου 1999, για τη στήριξη της αγροτικής ανάπτυξης από το Ευρωπαϊκό Γεωργικό Ταμείο Προσανατολισμού και Εγγυήσεων (ΕΓΤΠΕ)(1), και ιδίως το άρθρο 46 παράγραφος 2,

Εκτιμώντας:

(1) ότι το κονδύλιο πιστώσεων αναλήψεων υποχρεώσεων για μέτρα αγροτικής ανάπτυξης που εντάσσονται στα προγράμματα του στόχου αριθ. 1 συγχρηματοδοτείται από το ΕΓΤΠΕ, τμήμα Προσανατολισμού, σύμφωνα με το άρθρο 35 παράγραφος 2 πρώτη περίπτωση του κανονισμού (ΕΚ) αριθ. 1257/1999·

(2) ότι η κοινοτική στήριξη για άλλα μέτρα αγροτικής ανάπτυξης συγχρηματοδοτείται από το ΕΓΤΠΕ, τμήμα Εγγυήσεων, σύμφωνα με το άρθρο 35 παράγραφος 2 δεύτερη περίπτωση του κανονισμού (ΕΚ) αριθ. 1257/1999·

(3) ότι στην παράγραφο 23 των συμπερασμάτων της προεδρίας του Ευρωπαϊκού Συμβουλίου του Βερολίνου στις 24 και 25 Μαρτίου 1999 καθορίστηκαν οι δημοσιονομικές προοπτικές που αφορούν την αγροτική ανάπτυξη και συνοδευτικά μέτρα τα οποία χρηματοδοτούνται από το Ευρωπαϊκό Γεωργικό Ταμείο Προσανατολισμού και Εγγυήσεων, τμήμα Εγγυήσεων, κατά την περίοδο 2000 έως 2006·

(4) ότι σύμφωνα με το άρθρο 46 παράγραφος 2 του κανονισμού (ΕΚ) αριθ. 1257/99 η Επιτροπή καθορίζει αρχικά κονδύλια, που χορηγούνται στα κράτη μέλη, για μέτρα αγροτικής ανάπτυξης συγχρηματοδοτούμενα από το τμήμα Εγγυήσεων τον ΕΓΤΠΕ, κατανεμημένα σε ετήσια βάση και χρισημοποιώντας αντικειμενικά κριτήρια που λαμβάνουν υπόψη τις ειδικές καταστάσεις και ανάγκες, και τις προσπάθειες που πρέπει να καταβληθούν ιδίως για το περιβάλλον, τη δημιουργία απασχόλησης και τη διατήρηση του τοπίου·

(5) ότι υπό το πρίσμα των ιδιαίτερων διαρθρωτικών δυσχερειών σε αγροτικές περιοχές επιλέξιμες βάσει του στόχου αριθ. 2 των διαρθρωτικών ταμείων, η Επιτροπή επιδιώκει να διασφαλίσει κατά τον προγραμματισμό των μέτρων αγροτικής ανάπτυξης ότι η ένταση της κατά κεφαλή κοινοτικής ενίσχυσης στον αγροτικό πληθυσμό είναι σημαντικώς ανώτερη στις περιοχές αυτές απ' ό,τι στις περιοχές που δεν καλύπτονται από το στόχο αριθ. 1 ή το στόχο αριθ. 2, όσον τουλάχιστον αφορά τα μέτρα που καθορίζονται στο άρθρο 33 του κανονισμού (ΕΚ) αριθ. 1257/1999·

(6) ότι ελήφθη υπόψη η παράγραφος 22 των συμπερασμάτων της προεδρίας τον Ευρωπαϊκού Συμβουλίου του Βερολίνου της 24ης και 25ης Μαρτίου 1999·

(7) ότι σύμφωνα με το άρθρο 46 παράγραφος 3 τον κανονισμού (ΕΚ) αριθ. 1257!99 η Επιτροπή θα προσαρμόσει τα αρχικά κονδύλια, με βάση τις πράγματι πραγματοποιηθείσες δαπάνες και αναθεωρημένες προβλέψεις δαπανών που υποβάλλονται από τα κράτη μέλη, λαμβάνοντας υπόψη τους στόχους του προγράμματος,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Τα αρχικά κονδύλια προς τα κράτη μέλη για τη στήριξη της αγροτικής ανάπτυξης, με συγχρηματοδότηση από το τμήμα Εγγυήσεων του ΕΓΤΠΕ κατά την περίοδο 2000 έως 2006, θα αντιστοιχούν στα ποσά που παρατίθενται στο παράρτημα.

Άρθρο 2

Η παρούσα απόφαση απευθύνεται στα κράτη μέλη.

Βρυξέλλες, 8 Σεπτεμβρίου 1999.

Για την Επιτροπή

Franz FISCHLER

Μέλος της Επιτροπής

(1) ΕΕ L 160 της 26.6.1999, σ. 80.

ΠΑΡΑΡΤΗΜΑ

Στήριξη για μέτρα αγροτικής ανάπτυξης 2000-2006

Κονδύλια προς τα κράτη μέλη

>ΘΕΣΗ ΠΙΝΑΚΑ>